# SESAR JU_RVB

lignePALVELUKSEEN OTTAMINEN

Digitalisaatiokehityksestä ja innovoinnista vastaava johtaja (viite VN218)

Väliaikainen toimihenkilö (viiden vuoden sopimus – AD 8)

SESAR-yhteisyritys on käynnistänyt palvelukseenottomenettelyn, jonka tarkoituksena on laatia varallaololuettelo **yhtä digitalisaatiokehityksestä ja innovoinnista vastaavan johtajan tointa** varten. Toimipaikka on Brysselissä, Belgiassa, jossa SESAR-yhteisyrityksellä on päätoimipaikka ja jossa toimenhaltija työskentelee.

## JOHDANTO

1. SESAR-ohjelma

Euroopan ilmaliikenteen hallinnan nykyaikaistamishankkeen (”SESAR”) avulla pyritään nykyaikaistamaan Euroopan ilmaliikenteen hallintaa (”ATM”). Se on yhtenäisen eurooppalaisen ilmatilan tekninen pilari.

1. SESAR-yhteisyritys

Tämän valtavan ja kunnianhimoisen ohjelman asianmukaista hallinnointia varten perustettiin Euroopan unionin lainsäädännön mukainen oikeushenkilö. SESAR-yhteisyritys perustettiin 27. helmikuuta 2007 annetulla neuvoston asetuksella (EY) N:o 219/2007, jota on muutettu neuvoston asetuksella (EY) N:o 1361/2008 (SESAR-yhteisyrityksestä annettu asetus) ja tarkistettu viimeksi 16. kesäkuuta 2014 annetulla neuvoston asetuksella (EU) N:o 721/2014.

SESAR-yhteisyrityksen toiminnasta saa lisätietoa osoitteesta [http://www.sesarju.eu](http://www.sesarju.eu/public/subsite_homepage/homepage.html).

## TÄRKEIMMÄT VASTUUALUEET

Digitalisaatiokehityksestä ja innovoinnista vastaava johtaja on vastuussa SESAR-ohjelman digitalisaatiokehityksen ja siihen liittyvän teknisen innovaatiokehityksen valvonnasta. Toimenhaltija toimii talous- ja yleissuunnittelusta vastaavan johtajan valvonnassa, ja hänen tärkeimmät tehtävänsä ovat

* havaita ja priorisoida mahdollisuuksia nykyaikaistaa ilmaliikenteen hallintaa ATM-yleissuunnitelman puitteissa sekä luoda edistykselliseen teknologiaan ja kasvavaan digitalisaatioon perustuva vakuuttava visio ja strategia, joka ulottuu ilmaliikenteen hallinnan toimintakykyä tehostaviin tekijöihin tai palveluihin tehtävistä muutoksista aina kattojärjestelmän makrotasolle asti
* määritellä, hallita ja ylläpitää SESARin digitalisaatiokehitys- ja innovointivisiota ja antaa siitä tietoja sekä varmistaa sen tehokas toteuttaminen yleissuunnittelussa
* huolehtia sidosryhmien kanssa tehtävästä ulkoisesta yhteistyöstä ja organisaation muiden toimialojen kanssa tehtävästä sisäisestä yhteistyöstä, joiden tavoitteena on valvoa ATM:n digitalisaatiokehityksen edistymistä, sekä ehdottaa korjaavia toimia etenemissuunnitelmaan liittyvien riskien vähentämiseksi, jotta digitalisaatiokehitys- ja innovointistrategia ja -visio voitaisiin toteuttaa tehokkaasti
* seurata ja varmistaa asianmukaisen aineiston tuottamista asiaan liittyvää sääntöjen laadintaa, standardointia ja muita SESAR-yhteisyrityksen yhteistyösopimuksiin liittyviä toimia varten
* edustaa SESAR-yhteisyritystä sen valtuuttamana asiaan liittyvillä kansainvälisillä ja eurooppalaisilla foorumeilla
* kehittää ja ylläpitää tämän asiantuntemusalan vahvaa ammatillista verkostoa, myös johtavien tutkijoiden, teollisuuden toimijoiden, yrittäjien, valtioiden viranomaisten ja riippumattomien asiantuntijoiden kanssa.

## HAKUKELPOISUUSKRITEERIT

Hakijat katsotaan kelpoisiksi valintavaiheeseen, jos he täyttävät seuraavat muodolliset hakukriteerit hakuajan päättyessä:

1. **Vähimmäistutkintovaatimukset**

Tavallisesti vähintään neljä vuotta kestäneitä asiaankuuluvan alan korkeakouluopintoja vastaava koulutus, jonka suorittamisesta on annettu tutkintotodistus

tai

tavallisesti vähintään kolme vuotta kestäneitä asiaankuuluvan alan korkeakouluopintoja vastaava koulutus, jonka suorittamisesta on annettu tutkintotodistus, ja tutkinnon suorittamisen jälkeen vähintään vuoden asianmukainen työkokemus.

1. **Vähimmäistyökokemus**

Vähintään **yhdeksän vuoden** todistettu työkokemus, joka on hankittu vaaditun tutkinnon suorittamisen jälkeen tärkeimpiin vastuualueisiin liittyvillä aloilla, mielellään tutkimusympäristössä.

1. **Kielitaidon vähimmäisvaatimukset**

Hakijalla on perusteellinen jonkin Euroopan unionin kielen taito ja toisen Euroopan unionin kielen tyydyttävä taito, joka on riittävä toimeen liittyvien työtehtävien hoitamiseen.

1. **Hakukelpoisuus edellyttää lisäksi seuraavaa:**

* Hakija on jonkin Euroopan unionin jäsenvaltion kansalainen.
* Hakija on täyttänyt varusmiespalvelusta koskevan lainsäädännön mukaiset velvollisuutensa.
* Hakijalla on täydet kansalaisoikeudet[[1]](#footnote-2).
* Hakija on fyysisesti riittävän hyvässä kunnossa voidakseen hoitaa toimeen liittyvät tehtävät[[2]](#footnote-3).

## LISÄTIETOJA

Muut vaatimukset, kattavat tiedot tehtävistä sekä lisätiedot valinnasta, haastattelusta ja testausmenettelystä ovat työpaikkailmoituksen täydellisessä versiossa, jonka voi ladata SESAR-yhteisyrityksen verkkosivuston avointen työpaikkojen osiosta: <http://www.sesarju.eu/sesar-vacancies>. Hakemukset on toimitettava työpaikkailmoituksessa kuvatun menettelyn mukaisesti.

Valitut hakijat otetaan palvelukseen väliaikaisina toimihenkilöinä (2f artikla, palkkaluokka AD8) aluksi viiden vuoden määräaikaisella sopimuksella, joka voidaan uusia.

Lisätietoja työsuhteeseen sisältyvistä oikeuksista ja ehdoista on seuraavassa asiakirjassa:

[http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF](http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:FI:PDF)

**Hakemusten jättämisen määräaika on 30. syyskuuta 2017 klo 23.00 Brysselin aikaa.**

1. Valituksi tullutta hakijaa pyydetään toimittamaan ennen nimittämistä rikosrekisteriote, jossa ei saa olla merkintöjä. [↑](#footnote-ref-2)
2. Ennen sopimuksen tekemistä hakijalle tehdään lääkärintarkastus, jotta SESAR-yhteisyritys voisi olla varma, että hän täyttää Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan d alakohdan vaatimukset. [↑](#footnote-ref-3)